Վրաստան, Ուկրաինա –Ռուսաստանի հետ հարաբերությունների վատթարացման պայմաններում Թուրքիան զգալիորեն ամրապնդեց Ուկրաինայի հետ հարաբերությունները։ Ուկրաինա այցելեց Դավութօղլուն, իսկ Թուրքիա այցելեցին Ուկրաինայի նախագահ Պյոտր Պորոշենկոն ու Ուկրաինայի ազգային անվտանգության ու պաշտպանության խորհրդի քարտուղար Ալեքսանդր Տուրչինովը։ Այդ այցերի արդյունքներով՝ երկու երկրները ստորագրեցին ռազմական համագործակցության պլան (ինքնաթիռների, ռադիոտեղորոշիչ կայանների համատեղ արտադրություն), Սև ծովում անցկացրեցին զորավարժություններ, պայմանավորվեցին ընդլայնել համագործակցությունը ռազմական և էներգետիկ (ատոմային) ոլորտներում, համատեղ ուժեղացնել անվտանգությունը Սև ծովում, քաղաքացիների համար մեծացնել առանց վիզայի մնալու ժամկետը, ստորագրել ազատ առևտրի ռեժիմ։